กามเทพซ้อนกล

กามเทพซ้อนกล (ชื่อภาษาอังกฤษ : Tricky Love) เป็นละครในชุด "The Cupids บริษัทรักอุตลุด" สร้างจากนิยายชื่อเดียวกัน เพื่อฉลองการครบรอบสี่สิบเจ็ดปีของช่อง 3 หนึ่งในสมาชิกกามเทพ ควบคุมการเงินของคิวปิดฮัต หน้าตาสวยน่ารัก เชื่อเรื่องดวงมาก มักมีความเชื่อโชคลางต่างๆ โดยเฉพาะการเปิดไพ่ยิปซีก่อนออกจากบ้านทุกวัน มีนิสัยประหยัด ขี้เหนียวเว่อร์ เค็มจนเป็นที่เลื่องลือ พ่อแม่เสียตั้งแต่ยังจำความไม่ได้ แต่ก็มีลุงและป้าแท้ๆ ดูแลอย่างดีเลยไม่รู้สึกขาดความอบอุ่น เมื่อโตขึ้นเธอจึงทำทุกอย่างเพื่อให้ได้เงินเพิ่ม เพราะมีภาระต้องรับผิดชอบทางครอบครัวแทนลุงและป้าที่ป่วย มิ้มมีเป้าหมายสูงสุดในชีวิตคือการไถ่ที่และบ้านที่ลุงเอาไปจำนองกับไว้นายทุน เธอจึงต้องเก็บเงินให้ได้มากที่สุดเพื่อไถ่ที่คืนมาให้ได้สักวัน ปัจจุบันได้แต่งงานกับหมอรัน

ทันตแพทย์หนุ่ม หล่อเท่ห์ รักสุขภาพ ไม่เจ้าชู้ไม่ปากหวานกับสาวๆ แต่กลับมีมาดกวนๆ ฉลาดรู้ทันทุกคน โดยเฉพาะมิ้ม หมอรันเปิดคลินิกทำฟันเป็นของตัวเองในช็อปปิ้งมอลล์ใกล้บ้านมิ้ม แต่ก็ยังปลีกเวลาไปรักษาคนไข้ในโรงพยาบาลรัฐอยู่เสมอ ลึกๆ หมอรันเป็นคนเหงาเพราะอยู่กับพ่อที่ซึมเศร้าเอาแต่เพ้อให้ตามหาภรรยาที่หายตัวไป หมอรันเป็นผู้ชายอบอุ่น อ่อนโยน และอยากดูแลใครสักคน เขาไม่เชื่อเรื่องดวงและแอนตี้เรื่องการหาคู่ของคิวปิดฮัต แต่สุดท้ายเขากลับมาตกหลุมรักสาวในคิวปิดฮัตเสียเอง ปัจจุบันได้แต่งงานกับมิ้ม
ชายหนุ่มหน้าตาดี เป็นเพื่อนกับศรันย์สมัยเรียนมหาวิทยาลัย บุคลิกสุภาพ โรแมนติกจนเลี่ยน ขาดความอบอุ่นจนโหยหาการมีแฟน และชอบผู้หญิงเปรี้ยวมีจริต เขาจึงตกหลุมรักระรินในทันที บุคลิกภายนอกเป็นคนสบายๆ มองโลกในแง่ดี และค่อนข้างมีฐานะดี มีธุรกิจส่งออกเสื้อกีฬา ต้นต้องการให้บริษัทคิวปิดฮัตช่วยหาคู่ให้ อ้างว่าจะได้มีแฟนเป็นตัวเป็นตน เพื่อพ่อแม่ที่อยู่เมืองจีนจะได้ไม่ต้องจับเขาคลุมถุงชนอีก แต่ตัวที่แท้จริงของต้นนั้นเป็นคนมีปัญหาทางจิต เขามีปมอดีตปิดซ่อนความลับเอาไว้อีกมากมาย

หญิงสาวสวยเปรี้ยว เป็นลูกไฮโซ แต่นิสัยแย่ เอาแต่ใจตัวเอง ชอบดูถูกคนและใช้เงินฟาดหัวเป็นประจำ ชอบเอาชนะ เธอเป็นเพื่อนสมัยวัยเรียนอนุบาลถึงประถมของมิ้ม ใช้และข่มขู่มิลินเป็นขี้ข้ามาตั้งแต่เด็กเพราะกำความลับวัยเด็กของมิ้มเอาไว้ มาจนถึงตอนนี้ระรินก็ยังทำ ระรินอยากมีแฟนจะได้แต่งงานออกไปจากบ้าน เพราะพ่อเข้มงวดมาก ครั้นจะออกไปใช้ชีวิตเองระรินก็ไม่กล้า เพราะพ่อขู่ว่าจะยกเลิกบัตรเครดิตทั้งหมด ระรินจึงต้องทำทุกอย่างเพื่อให้มีแฟน โดยที่ไม่รู้ว่าความอยากที่มากเกินไปนั้นทำให้เป็นภัยกับเธอ

ป้าหมอดูไพ่ยิปซีที่มาเช่าบ้านท้ายสวนของมิ้มอยู่แบบเงียบๆ แต่เอ็นดูมิ้มมาก คอยทำหน้าที่ดูดวงเปิดไพ่ให้มิ้มทุกเช้า อรดีรับดูไพ่ที่บ้านแต่ต้องพรางตัวทุกครั้งให้ดูขลัง แต่ที่จริงต้องการซ่อนตัวตนไม่ให้ใครเห็นหน้า จึงแต่งหน้าแต่งตัวรุงรังแบบพวกยิปซีอยู่ตลอด เป็นคนจิตใจดี มีอารมณ์ขัน สาเหตุเพราะเธออยากกลบความเศร้าของชีวิตที่ไม่มีใครรู้

พ่อของหมอรัน เขาเคยเป็นคนที่มั่นใจในตัวเองมาก่อน แต่ตอนนี้กลับเป็นคนซึมเศร้า เพ้อ ไม่อยู่กับร่องกับรอย ร่างกายซูบผอมเพราะรู้สึกผิด เป็นห่วงและคิดถึงภรรยาที่หายตัวไปมาก เพราะเคยหลงเมียน้อยจนภรรยาน้อยใจ แต่มารู้ภายหลังว่าภรรยาน้อยมีกิ๊กอื่นด้วย

มิลิน ฝ่ายการเงินประจำบริษัทคิวปิดฮัต ฉายา “เกลือเรียกพี่” ที่อาศัยอยู่กับ อนงค์ ป้าขี้โรคที่มีอาชีพทำขนมไทยขายโดยมีมิลินทำหน้าที่ขายให้กับคนในคิวปิดฮัตและ ธงชัย ลุงที่ป่วยเป็นอัลไซเมอร์มีความจำอย่างปลาทองที่ได้นำโฉนดบ้านไปจำนองเพื่อเป็นค่ารักษาทำให้ทั้งสามกังวลว่าบ้านจะโดนไล่ที่เมื่อไหร่ไม่มีใครรู้ต้องตกกระไดพลอยโจนรับหน้าที่เป็นกามเทพให้ ระริน ไฮโซสาวนิสัยไม่ดีที่อยากจะมีแฟนจึงมาใช้บริการของคิวปิดฮัต และผู้ชายที่อยู่ในลิสต์ของระรินตอนนี้ก็คือ ศรันย์ ทันตแพทย์หนุ่มหล่อเท่ที่ผู้หญิงทุกคนอยากพาตัวเองไปนอนให้เขาทำให้เสียวซ่าน... แต่ศรันย์ไม่ได้เป็นลูกค้าของคิวปิดฮัต เขามาที่นี่กับ ธนกฤต เพื่อนสมัยเรียนมัธยมเท่านั้น มิหนำซ้ำศรันย์ยังไม่ชอบเรื่องการจับคู่ เขาไม่เชื่อว่าความรักที่เกิดจากการจ่ายเงินจะมีอยู่จริง ดังนั้นปัญหาจึงต้องตกอยู่ที่มิลินที่จะต้องกล่อมให้ศรันย์เข้าสมัครเป็นลูกค้าของคิวปิดฮัต และยอมไปงานเลี้ยงนัดเดทตามคำสั่งของระรินให้ได้ มิลินจึงต้องบากหน้ายอมทำทุกอย่างเพื่อให้ศรันย์ใจอ่อนจนกระทั่งเขาได้กลิ่นหอมที่เขาคุ้นเคยมาจากตัวของมิลิน เขาจึงยอมทำตามที่เธอต้องการ เพราะเขาอยากรู้จักกับมิลินมากขึ้นว่าทำไมเธอถึงมีกลิ่นเดียวกับกลิ่นแม่ของเขาที่หายตัวไปนานสิบกว่าปี ถึงศรันย์จะยอมมาร่วมงานเลี้ยงเดทแต่เขาก็ไม่เคยสนใจระรินเลยแม้แต่นิดเดียว ต่างจากธนกฤตที่คลั่งไคล้ระรินสุดๆ และคอยตามจีบเธอมาตลอด ระรินก็เล่นด้วยเพราะคิดว่าธนกฤตรวยเหมาะสมกับเธอ ทางด้านศรันย์เขาเป็นฝ่ายเข้าไปทำความรู้จักกับมิลินถึงขนาดตามไปถึงบ้านทำให้ศรันย์รู้จักมิลินมากขึ้น รู้ว่าหญิงสาวตัวเล็กๆ คนนี้ต้องต่อสู้เพื่อหาเลี้ยงลุงที่ป่วยเป็นอัลไซเมอร์ขั้นเริ่มต้นและป้าที่ร่างกายไม่แข็งแรง ทำให้ศรันย์หลงรักมิลิน พอระรินที่เริ่มเบื่อธนกฤตจะมาจีบศรันย์เหมือนเดิมศรันย์ก็ประกาศตัวเลยว่าเขาชอบมิลิน สร้างความกรี๊ดกร๊าดชอบใจให้กับเพื่อนๆ ในบริษัท แต่มิลินไม่กล้ารักศรันย์เพราะเขาสูงส่งเกินไปสำหรับเธอ แต่ศรันย์ไม่ยอมแพ้เขายิ่งแวะเวียนมาหาเธอมากขึ้น จึงทำให้ อรดี ป้าข้างบ้านของมิลินที่มีอาชีพดูดวงได้เห็นหน้าศรันย์เข้าก็ตกใจ มิลินจึงได้รู้ว่าความจริงว่าอรดีเป็นแม่ของศรันย์ที่หายตัวไป กลิ่นหอมๆ จากตัวมิลินก็มาจากอรดีนั่นเอง อรดียอมเล่าให้มิลินฟังว่าเมื่อสิบกว่าปีก่อน ศรุธ สามีของเธอไปมีเมียน้อยชื่อ นุดี หลังจากนั้นนุดีก็ถูกฆ่าตายอย่างโหดเหี้ยม คนในสังคมกล่าวหาว่าเป็นฝีมือของอรดี ความผิดหวังเสียใจมากมายทำให้อรดีตัดสินใจหนีออกมาจากบ้านเพื่อมาเริ่มต้นชีวิตใหม่และไม่เคยคิดจะย้อนกลับไปอีกเลย เมื่อมิลินรับรู้เรื่องราวชีวิตของศรันย์ก็เกิดความเข้าใจและเห็นใจศรันย์มากขึ้นและเรียนรู้ด้วยว่าไม่มีชีวิตใครสมบูรณ์แบบที่สุด หลังจากนั้นมามิลินก็ทำดีกับศรันย์ทุกอย่างเพราะสงสารเขา ความรักของทั้งสองกำลังหวานชื่น ภาพความน่ารักของมิลินที่มีต่อศรันย์ทำให้ธนกฤตอิจฉา เขาจึงคิดจะแย่งมิลินมาจากศรันย์เพื่อให้เป็นไปตามแผนการแก้แค้นของเขา เพราะความจริงแล้วนุดีอดีตเมียน้อยของศรุธคือพี่สาวต่างสายเลือดของธนกฤต ทั้งสองเติบโตมาด้วยกันและมีความสัมพันธ์กันฉันชู้สาว จนกระทั่งนุดีเปลี่ยนใจไปเป็นเมียน้อยของศรุธธนกฤตโกรธแค้นมากจึงพลั้งมือฆ่านุดีตาย โชคดีที่ตอนนั้นไม่มีหลักฐานสาวถึงเขาธนกฤตหลบหนีไปอยู่ที่อื่นก่อนจะกลับมาอีกครั้งเมื่อแน่ใจว่าคดีเงียบไปแล้ว และเขาก็ตั้งใจกลับมาเพื่อแก้แค้นครอบครัวศรุตคนที่ทำให้เขาเสียนุดีไป เป้าหมายของเขาก็คือศรันย์ ธนกฤตจึงเข้ามาตีสนิทกับศรันย์เพื่อหวังจะแย่งทุกอย่างไปจากเขา และตอนนี้เป้าหมายของธนกฤตก็คือ มิลิน...ผู้หญิงที่ศรันย์รัก แต่มิลินไม่เคยมีทีท่าว่าจะเปลี่ยนใจจากศรันย์มาชอบธนกฤต และมิลินก็ยังสังเกตเห็นอาการน่าสงสัยของธนกฤตด้วย มิลินนำเรื่องนี้ไปเล่าให้ศรันย์ฟัง จึงเกิดการสืบประวัติธนกฤตและรู้ว่าเขาเป็นใคร มิลินกับศรันย์ร่วมมือกันช่วยวางแผนจับธนกฤต โดยมีเพื่อนๆ ในคิวปิดฮัตคอยช่วยเหลือ จนสามารถกระชากหน้ากากของธนกฤตได้สำเร็จ อรดีแม่ของศรันย์หลุดพ้นจากข้อกล่าวหาอย่างสิ้นเชิงและยอมกลับไปอยู่ที่บ้านเหมือนเดิม ศรันย์จึงได้มาทั้งแม่และ “ว่าที่เมีย” ชื่อ...มิลิน

ด้านเสียงวิจารณ์ เว็บไซต์สนุกดอตคอม ก็ออกมาชื่นชมทางการแสดงกับบทเลิฟซีนหวานๆของคู่โตโน่-ณิชาให้แฟนๆได้จิกหมอนเบาๆ จากตอนที่ 5 กับฉากจูบครั้งแรกของคู่นี้ โดยเบื้องหลังผู้กำกับอย่าง "หนุ่ม-อรรถพร" ก็ยังแอบหนักใจ เพราะคู่โตโน่-ณิชาเวลาปกติจะคอยแกล้งกันอยู่ตลอด ต้องขอให้นักแสดงพักรบ มาเล่นฉากหวานกันเลยทีเดียว และในที่สุดก็ได้ภาพหวานๆจิ้นๆของทั้งคู่ออกมาให้แฟนๆได้ดูกัน เช่นเดียวกันกับ เว็บไซต์ กอสซิปสตาร์ ออนไลน์

การตอบรับของละครเรื่องนี้ทั้งหมด 7 ตอนที่ได้ออกอากาศไป (เมื่อวันที่ 3 มิถุนายน พ.ศ. 2560 – 17 มิถุนายน พ.ศ. 2560) Nielsen ได้วัดค่าเฉลี่ยเรตติ้งละครจากคนทั่วประเทศไทยอยู่ที่ 5.01